***TELEPÜLÉSRENDEZÉSI SZERZŐDÉS***

*amely létrejött*

***Felcsút Községi Önkormányzat***

*(Székhely: 8086 Felcsút, Fő u. 75., képviseli: Mészáros László alpolgármester, törzskönyvi azonosító száma (PIR): 727563; adószáma: 15727567-2-07; bankszámlaszáma: 11736020-15727567-00000000)*

*mint kötelezettséget vállaló; a továbbiakban: „Önkormányzat”,*

***PÁK-TO Kft.***

 *székhelye: 2053 Herceghalom, Akácos u. 3.*

 *adószáma: 12299939-2-13*

*mint „Beruházó” részéről*

*Felcsút község településrendezési tervének (településszerkezeti és szabályozási terv), valamint helyi építési szabályzatának módosítása tárgyában, a Felcsút 0292/19., 0292/20. hrsz-ú „Kmü” jelű területre vonatkozó, a nagy létszámú állattartás kifejezett tilalmára vonatkozó előírás felülvizsgálatára, a HÉSZ és TszT (a továbbiakban: „Szabályozás”) módosítását igénylő, magántulajdonosi kérelem megvalósítása céljából.*

*1****. A PÁK-TO Kft.*** *kezdeményezésére került sor a korábban hatályos településrendezési tervben szereplő állapot szerinti „Kmü” övezetbe sorolt Felcsút 0292/19., 0292/20. hrsz.-ú ingatlanok* ***területére vonatkozó, a nagy létszámú állattartás kifejezett tilalmára vonatkozó előírás felülvizsgálatára.***

***A beruházó tervmódosítási kérelme alapján a nagy létszámú állattartási tevékenység abban az esetben folytatható legyen, amennyiben annak környezeti zavaró hatása nincs.***

*A Beruházó már a tervezési folyamat megindításakor nyilatkozott arról, hogy a tulajdonát képező Felcsút 0292/19., 0292/20. hrsz.-ú ingatlanok övezeti besorolására vonatkozó korlátozásának megváltoztatási szándéka esetén a szerződés 5. pontjában meghatározott költséget az Önkormányzat részére megtéríti. A Beruházó tudomásul veszi, hogy a költségek megtérítése abban az esetben is őt terhelik, amennyiben az általa meghatározott módosítási javaslatokat az eljárásban közreműködő szakhatóságok nem támogatják, így az a településrendezési tervben nem kerül átvezetésre.*

*2. Szabályozás módosítását az Önkormányzat a …/2016. (VII.8.) számú határozatával elrendelte.*

*3.* ***Felek megállapítják****, hogy a tervezésre Felcsút Községi Önkormányzat a* ***PLANNER- T Kft.*** *(1016 Budapest, Naphegy u. 26.) tervezőjével –* ***Horváth Gergellyel*** *– kötött szerződést, melynek a Felcsút 0292/19., 0292/20. hrsz. alatti ingatlanokra vonatkozó részeit illető (arányos) finanszírozását az Étv. 30/A. § (2) bekezdés a) pontja értelmében a Beruházó a jelen szerződésbe foglalt feltételekkel saját költségére átvállalja.*

*4. A Beruházó tudomásul veszi, hogy az Étv. 30/A. § (2) bekezdés c) pontja értelmében a tervezés során felmerülő az Önkormányzatot terhelő a jelen szerződés 5. pontjában meghatározott költségeket és ráfordításokat az Önkormányzat a Beruházóra a jelen szerződésben foglalt feltételekkel átterheli.*

*5. A településrendezési cél megvalósításához szükséges településrendezési tevékenység előkészítése, kidolgozása során felmerülő költség mindösszesen 350.000.,-Ft+Áfa.*

*6. A Beruházó ­ az Önkormányzat által kibocsátott számla ellenében – vállalja, hogy jelen szerződés aláírását követő 8 (nyolc) napon belül a ráeső 350.000.- Ft + Áfa tervezési díjat megfizeti a számlában megjelölt bankszámlaszámra legkésőbb a jelen szerződés aláírását követő 1 (egy) hónapon belül.*

*7. A szerződéssel kapcsolatos esetleges jogvitákat a felek békés megegyezéssel igyekeznek rendezni. E szerződésben és mellékleteiben nem szabályozott kérdésekben a Polgári Törvénykönyv rendelkezései irányadóak. Szerződő felek jelen jogügyletből eredő esetleges jogvitáik elbírálására kikötik az Önkormányzat székhelye szerint hatáskörrel és illetékességgel rendelkező járásbíróság illetőleg törvényszék kizárólagos illetékességét.*

*8. Felek megállapodnak, hogy a jelen szerződés az Önkormányzat Képviselő-testülete általi jóváhagyással és mindkét fél által történő aláírással lép hatályba.*

*Felcsút, 2016. július …*

*Kötelezettségvállaló részéről: Beruházó részéről:*

 ***Mészáros Lőrinc …***

 *polgármester*

 ***Dr. Sisa András***

 *jegyző*

 *jogi ellenjegyző*

 ***Schmidt Katalin***

 *pénzügyi ellenjegyző*